Džandžanburė
Džandžanburė (angl. Janjanbureh, Jangjangbureh) – miestas vidurio Gambijoje, Džandžanburės (arba Makarčio) saloje Gambijos upėje. Vidurinės Upės padalinio centras. Į miestą patenkama keltu, greta šiaurinio upės kranto praeina Šiaurinio kranto plentas. Verčiamasi žemės ūkiu, žvejyba. 22 km į šiaurės vakarus nuo miesto yra Senegambijos akmenų ratai. Yra bažnyčia, aukštoji mokykla. Veikia pagrindinis šalies kalėjimas.